# **DECIZIA ETAPEI DE ÎNCADRARE**

## Nr. din 11.01.2019

....

Ca urmare a solicitării de emitere a acordului de mediu adresate **SC ECO SHREDDING SRL,** cu sediul în mun. Vaslui, str. Nicolae Iorga, bl. 71, sc. B, et. P, ap.18, înregistrată la APM Vaslui cu nr. 8538/04.12.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.01.2019, că proiectul **„Amenajare spațiu pentru recuperarea materialelor reciclabile sortate*"*,** propus a fi amplasat în intravilanul mun. Vaslui, str. Metalurgiei, nr. 3, jud. Vaslui, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. *10 a - „proiecte de dezvoltare a unităţilor/zonelor industriale;, 11 e – depozite de fier vechi, de vehicole uzate, inclusiv deșeuri de vehicole”*

 b) prin aplicarea criteriilor din Anexa 3 la HG nr. 445/2009, s-au constatat următoarele:

**Caracteristicile proiectului:**

* mărimea proiectului – proiect de dimensiune medie;

Prin proiect se propune amenajarea spatiilor detinute de proprietar in vederea colectarii, tratarii si recuperarii materialelor reciclabile sortate din: vehicule scoase din uz (VSU), deseuri din echipamente electrice si electronice (DEEE) dar si din colectarea separata a diverselor deseuri reciclabile. Spatiul este alcatuit dintr-o cladire cu 3 incaperi, doua rezervoare de apa dezafectate si o curte. Accesul pe proprietate se face prin partea de SE, din str. Metalurgiei.

In urma amenajarii se va mai crea un acces in partea de Nord a proprietatii

**Cladirea existenta** este o constructie tip P ( Sc propusa = 105,90mp) cu structura tip zidarie confinata cu caramida portanta tip GVP. Compartimentare interioara:

 Camera C1 – Su = 55,58mp – pardoseala beton armat;

 Camera C2-1 – Su = 13,46mp – pardoseala beton armat;

 Camera C2-2 – Su = 22,43mp – pardoseala beton armat;

In camera C1 se vor amenaja urmatoarele spatii:

 Z1 – Zona de stocare a partilor reutilizabile ce contin fluide (motoare, cutii de viteza, cutii de transfer, grupuri conice) – pardoseala beton armat – impermeabilizata

 Z2 – Zona de stocare a partilor reutilizabile ce nu contin fluide (faruri, aripi, portiere, componente electronice) –rafturi;

 Z3 – Zona depozitare baterii auto. Depozitarea se face in cuva din plastic cu robinet la partea inferioara, in vederea unei eventuale neutralizari electrolitice, pe pardoseala beton armat impermeabilizata;

 Z4 – Zona depozitarea condensatoare ce detin PCB/PCT. Depozitarea se face in butoaie inchise etans pe rafturi;

 Z5 – Zona depozitare sticla inainte de macinare – pardoseala beton armat

 Z6 – Zona incarcare sticla in reciclator – pardoseala beton armat;

 Z7 –Zona birou

 Z8 – Zona dezmembrare DEEE – pardoseala beton armat

 Z9 – Zona pretratare a vehiculelor scoase din uz – pardoseala beton armat;

 Z10 – Zona de dezmembrare – pardoseala beton armat;

 E1 – Echipament – reciclator sticla – pardoseala beton armat;

 E2 – Echipament – baterie filtrare aer – pardoseala beton armat;

 E3 – Echipament – debitor cu plasma – pardoseala beton armat;

 E4 – Echipament – statie uscare aer

 E5 – Echipament – cantar – pardoseala beton armat;

 E6 - Echipamnet taiere tuburi CRT - pardoseala beton armat;

 E7 - Echipament extragere condensatoare, baterii si alte componente periculoase din placile electronice ale DEEE;

 E8 - Presa compactare tuburi fluorescente si neutralizare mercur;

 E9 - Cabina etansa pentru extragerea tonerului din cartusele imprimantelor si copiatoarelor

 E10 - Presa hidraulica pentru compactarea deseurilor;

In camera C2-1 se vor amenaja urmatoarele spatii:

 E11 – Echipament – Compresor aer – pardoseala beton armat;

 E12 – Echipament – Butelie aer comprimat (1mc) – pardoseala beton armat;

 In camera C2-2 exista urmatoarul spatiu:

 Z11 – Echipament - celule 20kVA.

**Curtea interioara** va fi amenajata in spatii specifice si zone de acces, dupa cum urmeaza:

1 - Zone livrare

2 - Zone depozitare primara a vehiculelor ce nu au fost tratate prealabil

3 - Container deseuri metalice

4 - Container DEEE

5 - Container deseuri inerte

6 - Container componente mari din plastic

7 - Container cauciucuri uzate

8 - Containere fier vechi (tip abroll)

9 - Zona depozitare a vehiculelor pretratate

10 - Zone de stocare a vehiculelor dezmembrate ce vor fi transportate catre shredder

11 - Zona acoperita cu butoaie etanse pentru lichide (*ulei de motor, ulei de cutie de viteze, ulei de transmisie, ulei hidraulic, lichide de răcire, antigel, lichid de frână, acid de baterie)*

12 - Rezervor ape uzate

13 - Camin decantare ape uzate

14 - Bordura beton armat (h=15cm)

15 - Rigola ape pluviale

16 - Rezervor in conservare.

**Bazin retentie si decantare existent** este o construcție veche, cu regim de înălțime P, cu volum util ~200mc, executat din beton armat hidroizolat si termoizloat la exterior cu BCA și la interior cu soluții specifice impermeabilizării betonului.

**Platformele carosabile** sunt sistem pietonal și rutier nou din beton simplu și/sau armat cu grosimea de 15-25 cm, pe un suport din balast compactat.

Cantitatea de deseuri ce poate fi prelucrata este estimata la maxim 2,5t/zi, din care 100kg/zi deseuri periculoase, urmand a fi marita in functie de necesitati si de noile investitii.

Utilități:

* Alimentare cu apă - racord la rețeaua de alimentare cu apă a mun.Vaslui.
* Evacuare apelor uzate: Apele uzate menajere vor fi evacuate în reteaua publicaexistenta in zona. Apele pluviale adunate pe terasamentul incintei obiectivului sunt dirijate prin pantele constructive catre rigolele liniare prefabricate. Acestea sunt racordate prin intermediul conductelor de canalizare ingropate la reteaua de canalizare ape pluviale de terasament din incinta. Apele pluviale de terasament colectate in caminele de canalizare CP1, CP2 si CP3 se descarca in bazinul de retentie si decantare existent (Vu = 70 mc) cu ajutorul pompelor submersibile PS2 si, respectiv PS3, montate in aceste camine. Evacuarea apelor uzate pluviale vor trece printr-un separator de grasimi( capacitate de filtrare Qn = 3l/s).
* Incalzirea spatiilor se va face electric si folosind incalzitoare dedicate, ce folosesc combustibili lichizi tip CLU, motorina,ulei uzat.
* cumularea cu alte proiecte – nu este cazul
* utilizarea resurselor naturale – materiale de construcții în cantități mici;
* producția de deșeuri – deșeurile de materiale de construcții se vor depozita la locul stabilit de Primăria mun. Vaslui, iar deșeurile reciclabile se vor valorifica prin agenți economici autorizați
* emisiile poluante, inclusiv zgomotul și alte surse de disconfort: - nu este cazul
* riscul de accident, ținându-se seama în special de substanțele și de tehnologiile utilizate – nu este cazul

**Localizarea proiectului**

- utilizarea existentă a terenului – terenul suprafață totală 1019 mp este situat în intravilanul mun. Vaslui, str. Metalurgiei, nr. 3, jud. Vaslui.

- relativa abundență a resurselor naturale din zonă, calitatea și capacitatea regenerativă a acestora – se vor folosi resurse naturale în cantități mici;

- capacitatea de absorbție a mediului, cu atenție deosebită pentru:

1. zonele umede - nu este cazul;
2. zonele costiere - nu este cazul;
3. zonele montane și cele împădurite - nu este cazul;
4. parcurile și rezervațiile naturale - nu este cazul;
5. ariile clasificate sau zonele protejate prin legislația în vigoare, cum sunt: zone de protecție a faunei piscicole, bazine piscicole naturale și bazine piscicole amenajate etc. - nu este cazul;
6. zonele de protecție specială – nu este cazul;
7. ariile în care standardele de calitate a mediului stabilite de legislație au fost deja depășite - nu este cazul;
8. ariile dens populate – intravilanul mun. Vaslui, str. Metalurgiei, nr. 3, jud. Vaslui;
9. peisajele cu semnificație istorică, culturală și arheologică – nu este cazul .

**Caracteristicile impactului potential**

1. extinderea impactului: aria geografica si numarul persoanelor afectate – impact nesemnificativ;
2. natura transfrontiera a impactului - nu este cazul;
3. marimea si complexitatea impactului: impact nesemnificativ;
4. probabilitatea impactului – redusă.
5. durata, frecventa si reversibilitatea impactului – reversibil, numai pe perioada realizării lucrărilor de construire.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul

**Condiţiile de realizare a proiectului:**

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.
2. Se vor obține avizele precizate în certificatul de urbanism şi se vor respecta condiţiile din acestea şi din documentaţia tehnică depusă, inclusiv notificare DSP, punct de vedere privind respectarea prevederilor de securitate și sănătate în muncă .
3. Deșeurile produse vor fi stocate temporar selectiv în spații special amenajate; se interzice abandonarea/stocarea deșeurilor în afara spațiilor amenajate în acest scop; deșeurile de materiale de construcții se vor depozita la locul stabilit de Primăria mun. Vaslui, iar deşeurile reciclabile se vor valorifica prin agenți economici autorizați.
4. Transportul deşeurilor periculoase/nepericuloase va fi efectuat numai de către firme autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.
5. Se vor respecta prevederile Ordinanța de Urgență nr.5 din 2015 privind deşeurile de echipamente electrice şi electronice, cu modificările și completările ulterioare.
6. Se vor respecta prevederile Legea nr. 212 din 2015 privind modalitatea de gestionare a vehiculelor şi a vehiculelor scoase din uz, cu modificările și completările ulterioare.
7. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.
8. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.
9. Titularul va informa în scris autoritatea publică competentă pentru protecţia mediului ori de cîte ori există o schimbare de fond a datelor care au stat la baza eliberării prezentei, înainte de realizarea modificării.
10. **La finalizarea lucrărilor, titularul va notifica în scris Agenția pentru Protecția Mediului Vaslui și va solicita GNM-Serviciul Comisariatul Județean Vaslui Notă de constatare privind îndeplinirea condițiilor impuse prin acordul de mediu.**
11. **Înainte de punerea în funcțiune se va solicita autorizație de mediu**
12. Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia.***

 Proiectul propus nu necesită parcurgerea celorlalte etape ale procedurii de evaluare adecvată.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Cu deosebită consideraţie,**

 **DIRECTOR EXECUTIV**

 Mădălina NISTOR

Redactat: DĂNILĂ Ramona / 11.01.2019,